Jamus: IS ta yin yinkurin kai hari a birnin Munich | Labarai | DW | 01.01.2016
Jamus: IS ta yin yinkurin kai hari a birnin Munich
Hukumomin 'yan sandar birnin Munich a nan Jamus sun bayyana cewar wasu bayanai da suka samu daga hukumomin leken asiri na wasu kasashe makobtan kasar ta Jamus sun nunar da cewa Kungiyar IS ta yi yinkurin kaddamar da harin kunar bakin wake a birnin Munich na Kudancin kasar a daren jajibirin shiga sabuwar shekarar miladiya 2016.Babban jami'in 'yan sanda na birnin na Munich Hubertus Andrä ya bayyana hakan lokacin wani taron manema labarai da ya gudanar a a cikin daren Alhamis washe garin wannan Jumma'a tare da ministan cikin gida na jihar Bavaria Joachim Herrmann
Hukumar 'yan sandar birnin na Munich ta ce ta gano rukunin wasu mutane biyar da take zargi da yiwuwar su kai harin. Sai dai ta ce kawo yanzu ba ta dakatar da ko da mutun daya ne daga cikinsu ba. An dai ta dauki matakin rufe babbar tashar jirgin kasa ta birnin dama kuma wata tashar ta biyu ta Pasing da ke a Yammacin birnin tare da gargadin jama'a da su kaurace wa yin taruka ko kuma shiga ababen safara na gama gari .
Rahotanni masu dangantaka Jamus, 'Islamic State' (IS), Munich, Jam'iyyar Die Linke, Jam'iyyar The Greens, AfD
Muhimman kalmomi Jamus, Munich, Pasing, IS, Bavaria, Hubertus Andrä, Joachim Herrmann
Permalink https://p.dw.com/p/1HWjA